Foto: Getty Images/Guliver Image, Screenshot

STIPE MIOČIĆ obranio je pojas prvaka teške kategorije u UFC-u! U prvoj rundi UFC 203 eventa u Clevelandu pred 20 tisuća svojih navijača Miočić je nokautirao legendarnog Alistaira Overeema.

Četiri mjeseca nakon što je prvi put proglašen prvakom u Brazilu pred 40 tisuća ljudi koji su navijali protiv njega, Stipe je dobio priliku braniti pojas na svom terenu i uz glasnu podršku stigao do nove impresivne pobjede.

Od početka je krenulo žestoko i bilo je jasno da će ova borba teško otići do odluke sudaca. Overeem je odlično otvorio i pogodio Miočića odmah na početku meča srušivši ga na stražnjicu, ali prvak se izvukao i krenuo na Nizozemca koji se dao u bijeg po oktogonu. Miočić je iskoristio njegovo povlačenje i napao ga, trčao je za njim po oktogonu zadavši mu par dobrih udaraca, a onda se bacio na njega u parter i dovršio silovitim "ground and poundom" za svoju prvu obranu pojasa prvaka.

Podsjetimo, Miočić je osvojio pojas prvaka senzacionalnom pobjedom u Brazilu protiv bivšeg prvaka Fabricija Werduma u svibnju.

Tekst se nastavlja ispod oglasa

Werdum je u Cleveland stigao po pobjedu kojom bi se iskupio za poraz od Miočića kako bi dobio novu šansu boriti se za titulu. Brazilac je nakon tri sjajne runde jednoglasnom odlukom sudaca pobijedio Travisa Brownea u njihovom drugom međusobnom okršaju.





UFC 203, rezultati:

Stipe Miočić def. Alistair Overeem, KO, R1

Fabricio Werdum def. Travis Browne, jednoglasna odluka

Mickey Gall def. CM Punk, submission (rear-naked choke), R1, 2:14

Jimmie Rivera def. Urijah Faber, jednoglasna odluka sudaca

Jessica Andrade def. Joanne Calderwood, submission (giljotina), R1, 4:38

Uvodne borbe:

Bethe Correia def. Jessica Eye, podijeljena odluka sudaca(29-28, 28-29, 29-28)

Nik Lentz def. Michael McBride, TKO (udarci), R2, 4:17

Brad Tavares def. Caio Magalhaes, podijeljena odluka (28-29, 30-27, 29-28)

Drew Dober def. Jason Gonzalez, TKO, R1, 1:45

Yancy Medeiros def. Sean Spencer, submission (rear-naked choke), R2, 0:49